**П Р О Г Р А М А**

**ЗА РАЗВИТИЕ НА НАРОДНО ЧИТАЛИЩЕ**

**„ВЪЗРАЖДАНЕ – 1908”**

**село Българско Сливово,община Свищов**

**през 2022 година**

Годишната програма за развитие  на читалищната дейност през 2022 г. е съобразена с изискванията на чл. 26 а, ал. 2 от Закона за народните читалища. Изготвянето на Програмата за развитие на читалищната дейност през 2022 г. цели обединяване на усилията за развитие и утвърждаване на читалището като важна обществена институция, градяща културната идентичност на с.Българско Сливово.

Тя обобщава най-важните моменти в работата на читалището , приоритети, цели и задачи, които ще спомогнат за укрепването, модернизирането и развитието му в общодостъпно и желано място за местната общност. Ще се работи за създаване на условия за превръщането на институцията в културно-информационен център,  утвърждаващ  ценностите на гражданското общество.

**ОСНОВНИ ЦЕЛИ:**

1.Подкрепа и насърчаване на любителското творчество, насочено към нематериалното културно наследство.

2.Подпомагане на традиционните читалищни дейности и търсене на нови съвременни форми за тяхното развитие и предаване

3.Създаване на условия за развитие и утвърждаване на библиотеката при читалището като съвременен център за ефективно библиотечно-информационно обслужване на широк кръг потребители;

4.Засилване интереса на хората към историческото минало на родния край.

5.Изграждане на реално партньорство с бизнеса при формиране и реализиране на цялостната културна политика в селото.

6.Опазване,поддържане и обогатяване на материалната база.

7.Продължаване на партньорството на читалището с Община Свищов, с училища, НПО и предимно местната общност с цел финансиране и намиране път и към работещите хора и младежи за привличане в дейностите на читалището**.**

**ОСНОВНИ ДЕЙНОСТИ**

**Библиотечна дейност:**

Библиотечната дейност  е една от основните дейности за читалището  
като културна институция.

Работата на библиотеката ще бъде  насочена към:

1.Превръщането на библиотеката в съвременен обществен информационен център, полезен партньор и ефективен участник в процесите на информационно осигуряване на жителите на селото.

   2.Технологично обновяване на библиотечната дейност и обновяване минимум 1% от библиотечния фонд с  художествена, детска, учебно-помощна и научно-популярна литература.

3. Изготвяне на библиографски справки по различни теми.

4.Инициатива „Книга за всеки” – въвеждане на системата за патронажно обслужване на възрастни читатели.

5.Организиране  презентации на нови литературни творби и автори от местно и национално звачение.

6. Провеждане превърналите се в традиция срещи „На гости в библиотеката” на тема:

–„Разкажи за любимата си книжка;

 -„Детска фантазия в  рисунки”.

  – щафетно четене на книжки.

7.  Инициатива „Вече мога да чета” – ритуал за приемане първокласниците за читатели на библиотеката.

8.Осигуряване на свободен достъп до интернет.

9. Извършване на технически услуги на населението: ксерокопиране и сканиране на документи; компютърна обработка и принтиране на документи; запис на информация на магнитни носители.

**Художествена самодейност:**

Съществена част от дейността на читалището е грижата за разширяване и  развитие на любителското художествено творчество.

Художествено-творческата дейност в читалището цели запазване и развитие на традиционните ценности на българския народ, съхранение на обичаите и традициите, както и създаване на нови традиции, породени от нуждите на местните общности. Чрез тази дейност читалището ще работи за привличане на младите хора и учениците към читалищните самодейни колективи, както и за осмисляне свободното време на учениците през лятната ваканция. С изявите на читалището ще се работи за развитие и обогатяване на културния живот в населеното място, за утвърждаване на националното самосъзнание и отчитане и съхранение богатството на местната  култура. Чрез тази дейност читалището ще има възможност за популяризиране на селото.

1.Обогатяване и разнообразяване на репертоарите на художетвените колективи.

2.Организиране и провеждане на местни фолклорни празници

3.Организиране и провеждане на Трети регионален фестивал “От Лазарица до Гергьовден”,в зависимост от обстановката в страната –онлайн.

4.Поддържане на утвърдените форми в любителското художествено творчество и създаване на нови;  ангажирано участие в общинските фестивали, празници и др. прояви.

5.Участие в различни фолклорни и певчески фестивали и празници в региона и страната. 6.Организиране гостувания на известни изпълнители и театрални постановки на сцената на читалището.

7.Събиране на материали за историческото минало и етнографията на родния край.

**Организационна дейност:**

Организационната дейност в читалището е насочена към създаване на по-добри възможности за работа на читалищните дейци и потребителите, както и откликване на новите потребности на местното общество. Ще се работи за създаване на условия за организационна стабилност. В тази връзка се предвиждат следните основни задачи за изпълнение:

1.Провеждане на заседания с членовете на настоятелството на читалището

2.Дейности по привличане на нови членове на читалището;

3.Повишаване на културата за работа с читатели и потребители.

4 Сградата на читалището е с голяма площ и обем и се нуждае от непрекъснати текущи и основни ремонти, които трудно могат да се финансират от собствения бюджет.Кандидатстване по проекти с цел финансиране .

5.Подобряване на комуникациите с други институции и структори в общината за обмяна на актуална информация.

**Финансиране:**

Финансирането на читалищата е регламентирано в Закона за народните читалища и се осъществява по следните начини:

1. Читалището финансира дейността си в рамките на държавната

субсидия;

2. Наем на земеделски земи

3. Членски внос

4. Дарения

5. Други законови приходи

Настоящата едногодишна програма за развитие на Народно читалище „Възраждане-1908” е само вариант и процес във времето, един от многото начини, който ще се търси в бъдеще за да стимулира развитието на общността в село Българско Сливово.

Насоките и плана за културните дейности през 2022г. са приети на редовно заседание на читалищното настоятелство.

**09.11.2021 година Председател :………………**

**С.Българско Сливово /Д.Йорданов/**

**П Р О Г Р А М А**

**ЗА РАЗВИТИЕ НА НАРОДНО ЧИТАЛИЩЕ**

**„ВЪЗРАЖДАНЕ – 1908”**

**село Българско Сливово,община Свищов**

**през 2022 година**